בלפור חקק

בלפור מידד חקק (נולד ב-26 באפריל 1948) הוא משורר וסופר ישראלי. לשעבר יושב ראש אגודת הסופרים העבריים.

ביוגרפיה
נולד בבגדאד שבעיראק ועלה עם משפחתו לישראל ב-1950. לחקק שני אחים ושתי אחיות. בילדותו התגורר בבתי סיידוף בירושלים. כבר בילדותם החלו הוא ואחיו הרצל לפרסם את יצירותיהם בעיתוני הילדים, ובהם "הארץ שלנו".

ב-1965 נבחר לחתן התנ"ך העולמי לנוער (אחיו התאום הרצל זכה בסגנות). היה כתב נוער של "מעריב לנוער" (1964–1966). בצה"ל שירת כחוקר במצ"ח.

הקים ב-1988 את "קבוצת הסופרים הציונים" שיוזמת ימי התנדבות של סופרים בערי פיתוח ובכפרי ילדים. עסק בחינוך, תחילה כמורה בבתי ספר בירושלים ואחר כך ככותב תוכניות לימודים במשרד החינוך וכמפקח במזכירות הפדגוגית, עד פרישתו (2015).

במשך עשור ניסה עם אחיו להתקבל לאגודת הסופרים, אך ללא הצלחה. לבסוף התקבל לאגודה ובין השנים 2005–2011 כיהן כיושב ראש אגודת הסופרים העבריים (החליף בתפקיד את אחיו התאום הרצל חקק).

בעל תואר ראשון ושני בהצטיינות באוניברסיטה העברית. נשוי ואב לשלושה בנים.

ב-2021 זכו הרצל ובלפור חקק בפרס השר לתרבות יהודית, שהוענק בטקס בא' בניסן תשפ"א.

ספרים
שירה:
 במזל תאומים (1970)
 ספר אורות האהבה (1972)
 יער כלולות (1978)
 ואז בקץ היוחסין (1987)
 שירי מולדת (1992)
 אגדת הדבש המר (1993)
 מצב החומר מצב הרוח (1998)
 זריחה בין הזמנים (2003)
 משורר של חצות, 328 עמודים, הוצאת צור אות בשיתוף שלהבת ירושלים (2010)
 רשות לתיקון עולם, 318 עמ', הוצאת צור אות (2016).
ספרי ילדים (בשיתוף עם הרצל חקק):
 כרמלה נדמה לה (1981),
 שכונת בלאגנה (1994),
 תאומים זה סיפור מצחיק לפעמים (1994),
 לאמא באהבה – ינואר 2005.
ספרי עיון (בשיתוף עם הרצל חקק):
 פרקי ברדיצ'בסקי (1975),
 טעות חזור – לקסיקון לשון (1993),
 חיבת הפיוט – ביאורים לפיוטי תפילה (1990; מהדורה חדשה 2018).
 "'קהילה עולה"- משחק הדמיה 1978
 "ארץ זבת חלב ודבש" (סדר ט"ו בשבט) 1996.
רומנים:
 "השמות שמורים במערכת" – רומן מכתבים, שושנה ויג ובלפור חקק

פרסים
 חתן התנ"ך העולמי לנוער (1965)
 פרס הרי הרשון (1973, 1976)
 פרס קרן סופר מורה (1991)
 בדצמבר 2020 הודיע שר ההשכלה הגבוהה והמשלימה זאב אלקין כי חקק הוא מהזוכים בפרס שר ההשכלה הגבוהה והמשלימה לתרבות יהודית על תרומה משמעותית בתחום הספרות והשירה בתרבות היהודית בישראל לשנת תש"פ,2020.

לקריאה נוספת
 בלפור חקק, סוכתי רוח, באנתולוגיה "תמונה קבוצתית" (ספרות ישראלית במאה ה-21), עמ' 358–359, הוצאת כרמל, 2017.
נורית גוברין, "שירה מלווה היסטוריה - הרצל ובלפור חקק", בתוך: 'קריאת הדורות - ספרות עברית במעגליה', כרך ז', הוצאת כרמל ואוניברסיטת תל אביב, תשע"ט / 2019.
חגי קמרט, "שניים שהם אחד" - ריאיון עם הרצל ובלפור חקק
דן אלבו, ריאיון עם הרצל ובלפור חקק עם זכייתם בפרס: "אנו צומחים מתוך התרבות היהודית"
הרצל ובלפור חקק מסכמים פעילות כיושבי ראש אגודת הסופרים העברים (4.4.2016) בשירות הוד מלכותה הספרות העברית

קישורים חיצוניים

 אתר הבית של הרצל ובלפור חקק
 
 
 
 
עופר אדרת, האמא שילדה תאומים- הארץ 29.12.2016
 
  סרט דוקומנטרי על הרצל ובלפור חקק
נורית גוברין, שירה מלווה היסטוריה
 דורית שירה ג'אן, על ספרו של בלפור חקק, אגדת הדבש המר, בתוך: ד"ר לאה מזור, על מקרא הוראה וחינוך
 בלפור חקק, הכד ושברו: מתוך 'שירי קהלת', בתוך: ד"ר לאה מזור, על מקרא הוראה וחינוך
 שושנה ויג, האור הבהיר - ריאיון עם בלפור חקק

הערות שוליים

סופרים ישראלים
סופרים כותבי עברית
משוררים כותבי עברית
זוכי חידון התנ"ך
עולים לאחר קום המדינה: 1948–1950
יושבי ראש אגודת הסופרים העבריים
זוכי פרס הרי הרשון
בוגרי התיכון ליד האוניברסיטה
בוגרי האוניברסיטה העברית בירושלים
ישראלים ילידי עיראק
תאומים ישראלים
משוררים ישראלים
ישראלים שנולדו ב-1948